'सतीश चंद्र मिश्रा ने मायावती को निरंकुश कहा'  
विकीलीक्स ने एक और बड़ा खुलासा किया है। इसके के मुताबिक बीएसपी नेता सतीश चंद्र मिश्रा ने मायावती को भ्रष्ट और तानाशाह बताया था।
मायावती पर विकीलीक्स ने एक और बड़ा खुलासा किया है। अमेरिकी दूतावास के भेजे केबल के मुताबिक बीएसपी के राष्ट्रीय उपाध्यक्ष  और राज्यसभा सांसद सतीश चंद्र मिश्रा ने यूपी की मुख्यमंत्री मायावती को भ्रष्ट और तानाशाह बताया था। ये बात 29 मई 2007 की है जब अमेरिकी अफसरों ने मिश्रा से बातचीत की थी। भेजे केबल के मुताबिक ये बात उन्होंने अमेरिकी अधिकारियों से कही थी। उन्होंने ये बात मायावती के शपथ लेने के 16 दिन बाद कही थी। मायावती को सत्ता दिलाने में सतीश चंद्र मिश्रा का अहम रोल रहा है।  केबल के मुताबिक सतीश चंद्र मिश्रा अब अपने बेटे को बीएसपी में आगे बढ़ाने पर काम कर रहे हैं। ताकि वो भविष्य में उनकी जगह ले सके। विकीलीक्स के खुलासे को सतीश चंद्र मिश्रा ने साजिश करार दिया है। मीडिया से बातचीत में उन्होंने अमेरिकी अधिकारियों से ऐसी किसी मुलाकात से इनकार किया है। उनका कहना है कि चुनाव नजदीक आ रहे हैं इसलिए उन्हें बदनाम करने की साजिश है। मिश्रा ने कहा कि वो विकीलीक्स के खिलाफ कानूनी कार्रवाई करेंगे। साथ ही उन्होंने कहा कि ऐसे खुलासों से बीएसपी के वोट बैंक पर कोई असर नहीं पड़ेगा बल्कि वोट बैंक और मज़बूत होगा।